钦定古今图书集成/理学汇编/学行典/第238卷 > 汪汉
## 钦定古今图书集成/理学汇编/学行典/第238卷 > 汪汉

按《休宁县志》：“汪汉，字瀚美，西门人。重然诺，尚气义。乡
人以是非来取直者，徐以利害开谕，莫不感服。宣和
庚子，方寇破邑，挈骨肉逃难大溪，平时亲识有奔附
者，咸免于难。绍兴元年，张淇寇邑中，逃匿殆尽，乃携
家众走西坑山侧。一日贼至，汉奋前与语善事，因推随身赀与之，贼戒其徒曰：‘好善人勿得杀’。绍兴乙卯”，
以国母寿恩，授迪功郎，时年八十七。